Itä-Uudenmaan käräjäoikeuden päätös lapsen huollosta ja tapaamisoikeudesta antoi isälle poikkeuksellisen vähän mahdollisuuksia osallistua lapsensa elämään.

Porvoon traaginen tapahtuma on herättänyt kysymyksiä siitä, onko oikeuskäytäntö perheväkivaltatapauksissa ajan tasalla ja saako tuomioistuimesta aina apua tarpeeksi nopeasti.

Viranomaistoiminnan ajanmukaisuuden ja tehokkuuden tarkastelu kaikissa olosuhteissa on tärkeää. Tapahtuneen murhenäytelmän jälkeen myös oikeuslaitoksessa tulee pohtia, olisiko jotain voitu tehdä toisin, jotta tapahtumalta olisi vältytty. On kuitenkin vaikea nähdä, minkälainen oikeuskäytännön olisi pitänyt olla, jotta uhri olisi pelastunut.